Resolución do DOG nº 101 do 2019/5/29 - Xunta de Galicia\nDOG Núm. 101 Mércores, 29 de maio de 2019 Páx. 26278\nA Axencia Galega das Industrias Culturais (Agadic) é unha entidade de dereito público con personalidade xurídica propia, patrimonio propio e autonomía na súa xestión, que ten por obxecto o impulso e a consolidación do tecido empresarial no sector cultural galego, segundo o previsto nos artigos 3, 4 e 5 da Lei 4/2008, do 23 de maio, de creación da Axencia Galega das Industrias Culturais. A Axencia Galega das Industrias Culturais é o organismo en que a Xunta de Galicia, coa participación necesaria dos sectores culturais implicados, centraliza os programas de apoio destinados a reforzar o papel dos creadores individuais, empresas e industrias culturais privadas, dentro do obxectivo xenérico de promoción e fomento da cultura galega impulsado pola Consellería de Educación, Universidade e Formación Profesional. O obxectivo da axencia é consolidar o tecido industrial no sector cultural galego para promover un tecido empresarial capitalizado, competitivo e innovador, fomentar a creación e potenciar a comercialización de bens e servizos culturais de calidade, favorecendo a difusión da lingua e da cultura galegas como elementos singularizadores.\nCon esta convocatoria de axudas, a Axencia Galega das Industrias Culturais quere cumprir co establecido no artigo 5 da Lei 4/2008, «En consonancia cos seus obxectivos e fins, a Agadic exercerá as seguintes funcións:\n“...c) Promover a distribución e comercialización dos produtos culturais dentro e fóra do noso país, fomentando a captación de públicos e facilitando o acceso da cultura galega a novos mercados internacionais...”.\n“...f) Fomentar a creación, o mantemento e a utilización de infraestruturas e equipamentos por parte dos axentes culturais, en especial, o impulso de centros que faciliten o acceso á cultura dos cidadáns e das cidadáns...”.\n“...h) Impulsar a cooperación e o asociacionismo entre os traballadores e traballadoras e as empresas dos distintos sectores culturais, así como as medidas do sector profesional galego para aumentar a súa presenza e competitividade nos mercados culturais, en especial no apoio ás exportacións de bens e servizos culturais galegos...”.\nPor todo isto, en consonancia cos seus obxectivos inmediatos, apróbase a convocatoria pública de subvencións á distribución de produtos culturais, para o exercicio 2019, de acordo coas seguintes bases:\nEsta resolución, no desenvolvemento das funcións e obxectivos encomendados e previstos na Lei 4/2008, do 23 de maio, de creación da Axencia Galega das Industrias Culturais, ten por obxecto fixar as bases que regularán o réxime de subvencións establecidas pola Agadic para promover a distribución exterior e interior de bens e servizos culturais producidos por empresas e/ou compañías ou grupos profesionais con sede na Comunidade Autónoma de Galicia, coa excepción das asociacións e entidades sen fins de lucro (código de procedemento CT402C).\nSegunda. Procedemento de concesión e principios de xestión\n2. A percepción destas axudas é compatible con outras subvencións, axudas e ingresos ou recursos para o mesmo proxecto, procedentes de calquera outra Administración ou ente público ou privado, pero incompatibles con outras para o mesmo proxecto da Consellería de Cultura e Turismo ou calquera organismo dependente. No caso de percibirse outras axudas, deberase acreditar documentalmente a súa natureza e contía, así como calquera circunstancia que poida afectar substancialmente a execución das actuacións. A comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos.\n3. En ningún caso a suma dos importes das axudas concedidas ao abeiro desta resolución poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados, nacionais ou internacionais supere o 100 % do custo da actividade subvencionada.\n4. Nos anexos da presente resolución deberase cubrir a declaración das axudas percibidas polos solicitantes.\n5. A xestión destas subvencións realizarase polo procedemento de concorrencia non competitiva polo esgotamento do crédito, de acordo cos seguintes principios:\n6. A normativa aplicable a estas subvencións axustarase ao disposto na presente resolución pola que se aproban as bases de subvencións ás actividades de distribución para industrias culturais e se convocan para o ano 2019, a Lei 9/2007, do 13 de xuño, de subvencións de Galicia; ao Decreto 11/2009, do 8 de xaneiro, polo que se aproba o regulamento da Lei de subvencións; a Lei 38/2003, do 17 de novembro, xeral de subvencións, así como os preceptos básicos do Real decreto 887/2006, do 21 de xullo, polo que se aproba o regulamento da Lei xeral de subvencións; a Lei 39/2015, do 1 de outubro, do procedemento administrativo común das administracións públicas, a Lei orgánica 3/2018, do 5 de decembro, de protección de datos personais e garantía dos dereitos dixitais, e demais normativa de xeral aplicación.\n7. Sobre estas bases poderase obter información na páxina web da Axencia Galega das Industrias Culturais (Agadic): http://www.agadic.gal, especialmente no que atinxe as obrigas e exixencias establecidas pola Agadic en materia de programación.\nTerceira. Beneficiarios e modalidades. Requisitos\n1. Poden solicitar as distintas modalidades de subvención as entidades que a continuación se sinalan, para actividades que se leven a cabo entre o 1 de novembro de 2018 e o 31 de outubro de 2019:\nBeneficiarios: persoas físicas e/ou xurídicas dedicadas profesionalmente á actividade de produción e distribución de espectáculos de artes escénicas con sede social ou establecemento permanente na Comunidade Autónoma de Galicia.\n– Ter asinado no momento da solicitude o/s contrato/s/ convite/s con contido económico.\nModalidade A.2: subvencións para a representación de espectáculos de artes escénicas en feiras e festivais fóra de Galicia.\nBeneficiarios: persoas físicas e/ou xurídicas dedicadas á actividade de produción e distribución de espectáculos de artes escénicas, con sede social ou establecemento permanente en Galicia, para a exhibición de espectáculos en feiras e festivais fóra de Galicia.\n– Ter asinado no momento da solicitude o/s contrato/s ou convite/s con contido económico.\nModalidade A.3: subvencións para a asistencia a feiras e mercados de artes escénicas e fóra de Galicia.\nBeneficiarios: persoas físicas e/ou xurídicas dedicadas á actividade de produción e distribución de bens ou servizos culturais con sede social ou establecemento permanente en Galicia, para a asistencia a feiras ou mercados culturais fóra da Comunidade Autónoma galega.\n– Inscrición como profesional dos asistentes á feira ou mercado.\n– Acreditar a relación de vinculación dos/as asistentes coa empresa, mediante contrato ou declaración do titular da empresa beneficiaria.\nBeneficiarios: persoas físicas e xurídicas dedicadas profesionalmente á actividade de produción e distribución de espectáculos de artes escénicas, con sede social ou establecemento permanente na Comunidade Autónoma de Galicia.\nPoderán acollerse a esta modalidade empresas que presenten un proxecto de distribución pola Comunidade Autónoma de Galicia consistente na realización dun mínimo de cinco representacións de artes escénicas. Só se terán en conta e serán funcións subvencionables aquelas programadas en espazos que non formen parte da Rede galega de teatros e auditorios.\nEn ningún caso, máis de catro representacións nun mesmo espazo.\nEstar dado de alta no imposto de actividades económicas, na actividade para a que solicita a subvención.\nTer asinado no momento da solicitude o/s contrato/s/ ou cesións.\nBeneficiarios: persoas físicas e/ou xurídicas dedicadas profesionalmente á actividade de produción e distribución de espectáculos musicais con sede social ou establecemento permanente na Comunidade Autónoma de Galicia.\nPoderán acollerse a esta modalidade empresas que presenten un proxecto de distribución a nivel nacional ou internacional consistente na realización dun mínimo de tres concertos e, en ningún caso, máis de oito no mesmo espazo.\nModalidade B.2: subvencións para a representación musicais en feiras e festivais fóra de Galicia.\nBeneficiarios: persoas físicas e/ou xurídicas dedicadas á actividade de produción e distribución de actividades musicais, con sede social ou establecemento permanente en Galicia, para a realización de concertos en feiras e festivais fóra de Galicia.\nBeneficiarios: persoas físicas e/ou xurídicas dedicadas á actividade de produción e distribución de bens ou servizos musicais con sede social ou establecemento permanente en Galicia, para a asistencia a feiras ou mercados musicais fóra da Comunidade Autónoma galega.\n2. Non poderán obter a condición de beneficiarias as persoas ou entidades en que concorra algunha das prohibicións establecidas nos termos previstos no artigo 10 da Lei 9/2007, do 13 de xuño, de subvencións de Galicia. En todo caso, os solicitantes presentarán unha declaración responsable de non estaren incursos en tales circunstancias, consonte o modelo establecido no anexo I desta convocatoria.\nCuarta. Procedemento créditos, contías e límites\n1. O procedemento de concesión destas subvencións tramitarase en réxime de concorrencia non competitiva, por esgotamento do crédito, de conformidad co disposto nos artigos 19.2 e 22 da Lei 9/2007, do 13 de xuño, de subvencións de Galicia.\n2. O importe máximo para o financiamento das axudas incluídas nesta convocatoria é de 460.000 euros, dos cales 230.000 euros son para artes escénicas (modalidades A1, A2, A3 e A4) e 230.000 euros para música (modalidades B1, B2, e B3) da partida orzamentaria 2019.11.A1.432.B.470.0, para o ano 2019.\nNas artes escénicas:\nA modalidade A4 disporá dun máximo de 80.000 euros.\nA modalidade B3 disporá dun mínimo de 40.000 euros.\n3. A contía máxima total que poderá obter unha empresa beneficiaria no conxunto das distintas modalidades da presente convocatoria será:\n25.000 se se trata de artes escénicas.\n25.000 se se trata de actuacións musicais.\nEstes límites tamén se aplicarán por cada compañía/artista/grupo cando estea representado por varias entidades.\n4. Aplicaranse, ademais, os seguintes límites máximos na adxudicación:\nModalidades A.1 e A.2: subvencións para a distribución de espectáculos fóra de Galicia e para a representación de espectáculos de artes escénicas en feiras e festivais fóra de Galicia.\nO correspondente aos gastos de desprazamento, transporte, mantenza e aloxamento do persoal artístico (músicos/actores/bailaríns/manipuladores) e técnico necesario para a distribución do espectáculo, co límite equivalente ao importe do contrato de distribución.\nNo caso de contratación á billeteira, o importe do contrato calcularase inicialmente, para a súa adxudicación, mediante o produto entre a porcentaxe da billeteira que percibirá a compañía, o prezo medio de entrada e o 60 % da capacidade do local. En todo caso, a contía final que se percibirá non superará a contía da billeteira efectivamente xustificada.\nNo suposto de actuacións en feiras subvencionaranse tamén gastos dos custos de persoal artístico e técnico (nóminas e Seguridade Social, excluídas axudas de custo) necesario para a representación, correspondentes á data da súa realización, sen que estes supoñan máis do 60 % do caché.\nEnténdese por caché, para estes efectos, o establecido na Rede galega de teatros e auditorios para Galicia, sen necesidades técnicas. Para solicitantes no ofertados na Rede galega de teatros e auditorios, o caché será o que eles establezcan na solicitude.\n– Gastos de desprazamento. Enténdese por desprazamento os gastos da viaxe de ida e a viaxe de volta, quedando excluídos os desprazamentos nos días intermedios na mesma cidade. Si son gastos xustificables os do día de desprazamento entre unha cidade e outra, no caso de que se teñan representacións en distintas cidades dentro do mesmo plan de distribución. En todo caso, deberán achegarse as facturas correspondentes aos gastos xustificados, así como o seu pagamento.\nEnténdense incluídos nos gastos subvencionables de desprazamento os seguintes:\n– Gastos de visado, no suposto de que sexa imprescindible para efectuar as representacións\n– Gastos de avión, cos seguintes máximos:\nEspaña e Portugal: 200 euros por persoa.\nResto Europa: 300 euros por persoa.\nResto do mundo: 700 euros por persoa.\n– Peaxes de autoestradas, combustibles, alugamento de vehículos, desprazamento a aeroportos.\n– Billetes de autobús e tren.\nÁ parte do máximo para viaxe de avión, os máximos subvencionables por persoa e viaxe son: 50 euros en España e Portugal, 70 euros no resto de Europa e 100 euros no resto do mundo.\n– Gastos de transporte: enténdense por transporte aqueles gastos referentes ao desprazamento dos materiais precisos para o desenvolvemento da actividade. Será necesaria a presentación das correspondentes facturas, en que se fará referencia clara ao motivo do transporte e ao material transportado.\nO máximo subvencionable para o trasporte será de 400 euros en España e Portugal, 600 no resto de Europa, e 800 no resto do mundo.\n– Gastos de mantenza e aloxamento:\nDeberán acreditarse os gastos subvencionados coas correspondentes facturas dos establecementos onde se produce o gasto (hoteis, restaurantes, axencias de viaxes), salvo no caso de que quen se despraza sexa persoal laboral contratado pola empresa, que poderá xustificarse co aboamento das axudas de custo legal ou convencionalmente permitidas nas correspondentes nóminas. Os máximos subvencionables por estes conceptos son os seguintes:\n– España e Portugal:\nMantenza: un máximo de 36 euros por persoa e día.\nAloxamento: un máximo de 40 euros por persoa e día.\n– Resto de Europa:\nMantenza: un máximo de 60 euros por persoa e día.\nAloxamento: un máximo de 60 euros por persoa e día.\n– Resto do mundo:\nAloxamento: un máximo de 80 euros por persoa e día.\nPara calcular a axuda teranse en conta os seguintes máximos:\n– Días máximos que se consideran para a axuda, para os gastos de aloxamento e mantenza:\n• No caso de non ser representacións consecutivas:\nEspaña e Portugal: 2 días.\nResto de Europa: 3 días.\nResto do mundo: 4 días.\n• No caso de representacións consecutivas:\nOs días relativos ás viaxes de ida e volta, os días de representación artística e os días intermedios, cun tope dun día intermedio por data de representación artística ou concerto.\n– O correspondente aos gastos derivados da asistencia á feira, festival, incluídos os de desprazamento, transporte, aloxamento, mantenza (segundo os máximos reflectidos para as modalidades A.1 e A.2), así como os dereitos ou as cotas de asistencia e alugamento de espazos de exhibición, co límite equivalente ao 60 % sobre o custo e co máximo de 2.000 euros por feira e 15.000 euros anuais por solicitante. O máximo de persoas asistentes que se subvencionará por beneficiario será de dúas.\nNon son obxecto desta liña de subvencións os honorarios profesionais e outros similares derivados da realización de representacións, nin os correspondentes á elaboración de materiais promocionais.\nModalidade A.4: subvencións para a distribución de espectáculos escénicos no territorio da Comunidade Autónoma.\nO apoio á distribución de espectáculos de artes escénicas dentro da Comunidade Autónoma subvencionara a Agadic ata o 100 % dos custos de persoal artístico e técnico (nóminas e Seguridade Social, excluídas axudas de custo) necesario para a representación, correspondentes á data da súa realización, cos seguintes límites:\na) No suposto de que a representación teña como única contraprestación o importe das billeteiras, os máximos subvencionables son:\nCachés ata 1.500 euros, máximo 30 % do caché.\nAta 3.000 euros, máximo 40 % do caché.\nMáis de 3.000 euros, máximo 50 % do caché.\nA contía máxima subvencionable por representación é de 2.500 euros.\nEn ningún caso a contía máxima de salario do persoal artístico subvencionable enténdese referida aos mínimos fixados polo convenio colectivo de actores e actrices de Galicia. Para o persoal técnico, o límite subvencionable será de 200 euros por persoa e día.\nEnténdese por caché, para os efectos desta cláusula, o establecido na Rede galega de teatros e auditorios para Galicia, sen necesidades técnicas. Para solicitantes non ofertados na Rede galega de teatros e auditorios, o caché será o que eles establezan na solicitude.\nSó se subvencionarán os contratos de actuación ou cesión subscritos con entidades de titularidade pública para espazos escénicos convencionais. Tamén están incluídos os contratos subscritos con entidades privadas, sempre que os espazos escénicos sexan públicos, e xestionados polas ditas empresas privadas en virtude de contrato de xestión de servizos públicos.\nAs compañías só poderán ser beneficiarias desta subvención nun máximo de catro representacións por espazo.\nEn ningún caso serán obxecto de subvención as funcións contratadas pola Agadic, e en xeral, pola Xunta de Galicia e calquera das entidades do sector público galego, nin as que sexan consecutivas a estas no mesmo espazo.\nb) No suposto de que a representación teña como contraprestación unha porcentaxe de caché, ademais dos límites establecidos no punto anterior, a contía total de tal contraprestación máis a axuda da Agadic non poderá superar o 100 % do caché.\nEn todo caso o límite por empresa na modalidade A.4 será de 15.000 euros, percibido na mesma proporción se os actores teñen un contrato laboral mensual como se a contratación é por actuación ou representación solta, de conformidade co establecido no convenio colectivo de actores e actrices de Galicia.\nModalidade B.1 e B.2: subvencións para a distribución de espectáculos músicais fóra de Galicia e para a representación musicais en feiras e festivais fóra de Galicia.\nO correspondente aos gastos de desprazamento, transporte, mantenza e aloxamento do persoal artístico (músicos) e técnicos necesarios para a distribución do espectáculo musical, co límite equivalente ao importe do contrato de distribución.\n– Gastos de visado, no suposto de que sexa imprescindible para efectuar as representacións.\n– Gastos de transporte: enténdense por transporte aqueles gastos referentes ao desprazamento dos materiais precisos para o desenvolvemento da actividade. Será necesaria a presentación das correspondentes facturas, en que se fará referencia clara ao motivo do transporte e ao material transportado. O máximo subvencionable para o trasporte será de 400 euros en España e Portugal, 600 no resto de Europa, e 800 no resto do mundo.\nDeberán acreditarse os gastos subvencionados coas correspondentes facturas dos establecementos onde se produce o gasto (hoteis, restaurantes, axencias de viaxes...), salvo no caso de que quen se despraza sexa persoal laboral contratado pola empresa, que poderá xustificarse co aboamento das axudas de custo legal ou convencionalmente permitidas nas correspondentes nóminas. Os máximos subvencionables por estes conceptos son os seguintes:\nOs días relativos ás viaxes de ida e volta, os días de representación artística e os días intermedios, cun tope de un día intermedio por data de representación artística ou concerto.\nModalidade B.3: subvencións para a asistencia a feiras e mercados musicais e fóra de Galicia.\n– O correspondente aos gastos derivados da asistencia á feira, festival, incluídos os de desprazamento, transporte, aloxamento, mantenza (segundo os máximos reflectidos para as modalidades A.1 e A.2), así como os dereitos ou as cotas de asistencia e alugamento de espazos de exhibición, co límite equivalente ao 60 % sobre o custo e co máximo de 2.000 euros por feira e 15.000 euros anuais por solicitante e todas as modalidades. O máximo de persoas asistentes que se subvencionará por beneficiario será de dúas.\nQuinta. Inicio do procedemento: solicitudes\n1. A presentación electrónica das solicitudes será obrigatoria para as persoas xurídicas, e para as persoas representantes delas, a través do formulario normalizado (anexo I) dispoñible na sede electrónica da Xunta de Galicia, https://sede.xunta.gal. Se algunha das persoas interesadas obrigadas á presentación electrónica presenta a súa solicitude de forma presencial, requiriráselle para que a emende a través da súa presentación electrónica, considerándose como data de presentación da solicitude aquela en que fose realizada a emenda.\n2. Aquelas persoas interesadas non obrigadas á presentación electrónica, opcionalmente, poderán presentar as solicitudes de forma presencial en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible na sede electrónica da Xunta de Galicia.\n3. Estas bases, así como a guía de procedementos e servizos, estarán dispoñibles no seguinte enderezo web https://sede.xunta.gal/guia-de-procedementos-e-servizos nas dependencias desta axencia e na súa páxina web e tamén quedarán expostas no taboleiro de anuncios da Agadic e debidamente publicadas no Diario Oficial de Galicia (DOG).\n5. A sede electrónica da Xunta de Galicia permite ás persoas interesadas realizar trámites electrónicos, con posterioridade ao inicio do expediente, accedendo á carpeta do cidadán da persoa interesada. Cando as persoas interesadas non resulten obrigadas á presentación electrónica das solicitudes tamén poderán tramitarse presencialmente en calquera dos lugares e rexistros establecidos na normativa reguladora do procedemento administrativo común.\nSexta. Prazo de presentación das solicitudes e emenda\n1. O prazo para a presentación das solicitudes será dende o día seguinte á data de publicación desta resolución no Diario Oficial de Galicia, e ata o 31 de xullo de 2019.\n2. Se a solicitude non está debidamente cuberta, non se achega a documentación exixida ou non se reunen os requisitos sinalados na normativa da convocatoria ou os que, con carácter xeral, se indican na Lei 39/2015, do 1 de outubro, de procedemento administrativo común das administracións públicas, a persoa interesada será requirida para que no prazo de 10 días hábiles, contados desde o día seguinte á notificación do requirimento, emende o defecto advertido, a falta detectada ou presente os documentos preceptivos, e indícase ademais que, de non o facer, se considerará que desiste na súa petición, logo de resolución que declarará esta circunstancia e que deberá ser ditada nos termos previstos na lei.\n3. A presentación electrónica será obrigatoria para os suxeitos obrigados á presentación electrónica da solicitude. Se algunha das persoas interesadas a presenta de xeito presencial, requiriráselle para que a emende a través da súa presentación electrónica. Para estes efectos, considerarase como data de presentación aquela na que fose realizada a emenda.\nSétima. Documentación xeral e documentación específica necesaria para a tramitación do procedemento\n1. Ademais da solicitude (anexo I) publicado xunto coa presente convocatoria, as persoas interesadas deberán presentar a seguinte documentación xeral:\n– Se o solicitante é unha sociedade civil, comunidade de bens ou calquera outra agrupación de persoas sen personalidade xurídica propia, nomeamento do representante ou apoderado legal único da agrupación.\n– Se o solicitante é unha sociedade civil, comunidade de bens ou calquera outra agrupación de persoas sen personalidade xurídica propia, compromisos de execución asumidos por cada membro da agrupación e importe de subvención que se lle aplicará a cada un.\n– Se o solicitante é unha sociedade civil, comunidade de bens ou calquera outra agrupación de persoas sen personalidade xurídica propia, compromiso de non disolución durante o tempo de duración da actividade subvencionada.\n2. As persoas solicitantes deberán presentar a seguinte documentación específica:\na) Modalidade A.1, A.2, B.1 e B.2 (subvencións para a distribución de espectáculos de artes escénicas e musicais fóra de Galicia e subvencións para a representación de espectáculos de artes escénicas e espectáculos musicais en feiras e festivais fóra de Galicia, respectivamente):\n– Ficha de distribución (anexo II).\n– Contrato de actuación ou oferta/convite con contido económico.\nb) Modalidade A.3 e B.3 (subvencións para a asistencia a feiras e mercados de artes escénicas e musicais e fóra de Galicia).\n– Documento de inscrición como profesional dos asistentes á feira ou mercado.\n– Se é o caso, contrato ou declaración asinada polo solicitante, da relación dos asistentes coa entidade\nc) Modalidade A.4 (subvencións para a distribución de espectáculos escénicos no territorio da Comunidade Autónoma).\n– Ficha de contratación (anexo III).\n– Contrato de actuación.\n3. A documentación complementaria presentarase preferiblemente por vía electrónica para as persoas físicas non obstante, opcionalmente, poderán presentar a documentación complementaria de xeito presencial en calquera dos lugares e rexistros establecidos na normativa reguladora do procedemento administrativo común. A documentación poderá ser entregada en soporte papel, CD-Rom ou en memoria USB. En calquera dos soportes que se presenten deberán figurar os mesmos ficheiros e con igual contido. Todos os ficheiros deberán incorporar un índice do seu contido. Os formatos dos ficheiros poderán ser PDF ou Excel. Se se inclúen ficheiros con fotografías ou debuxos, serán en formato JPG.\nNo caso de que algún dos documentos que vai presentar a persoa solicitante ou representante de forma electrónica supere os tamaños límite establecidos pola sede electrónica, permitirase a presentación deste de forma presencial dentro dos prazos previstos. Para iso, e xunto co documento que se presenta, a persoa interesada deberá mencionar o código e o órgano responsable do procedemento, o número de expediente e o número ou código único de rexistro. Na sede electrónica da Xunta de Galicia publicarase a relación de formatos, protocolos e tamaño máximo admitido da documentación complementaria para cada procedemento.\nOitava. Comprobación de datos\n– NIF da entidade solicitante\n– Certificado de estar ao día das obrigas tributarias coa Axencia Estatal de Administración Tributaria.\n– Certificado de estar ao día de pagamento coa Seguridade Social.\n– Certificado de estar ao día de pagamento coa Comunidade Autónoma.\n3. Por outra parte, de conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, transmitirase á Base de datos nacional de subvencións (BDNS) a información requirida por esta, o texto da convocatoria para a súa publicación na citada base e o seu extracto no Diario Oficial de Galicia.\nDécima. Instrución do procedemento e competencia\n1. Na concesión das subvencións seguirase un procedemento abreviado en que o informe e a proposta de resolución serán efectuados nun único acto pola dirección da Axencia, elevándoos á presidencia da Agadic para a súa aprobación posterior, consonte o procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia. As solicitudes de subvención examinaranse e serán outorgadas sempre que cumpran os requisitos exixidos nesa convocatoria por orde cronolóxica, tendo en conta a data de entrada no rexistro da Agadic.\n2. Ao se tratar dunha convocatoria aberta que dispón do crédito vixente en actos sucesivos de adxudicación, a Agadic publicará no DOG o esgotamento da partida orzamentaria asignada, así como a inadmisión de ulteriores solicitudes destinadas a participar dos subtipos de subvención indicados. Desde o momento en que se esgote o crédito orzamentario, non serán outorgadas novas subvencións a estas modalidades, sen prexuízo do cumprimento do disposto no artigo 31.4 da Lei de subvencións de Galicia.\n3. A Dirección da Agadic, directamente ou a través dos seus servizos administrativos, actuará como órgano instrutor do procedemento, nos termos previstos no artigo 21 da Lei 9/2007, do 13 de xuño, de subvencións de Galicia, e correspóndelle realizar de oficio cantas actuacións considere necesarias para a determinación, coñecemento e comprobación dos datos en virtude dos cales se debe pronunciar a resolución. En particular, terá atribuídas especificamente as seguintes funcións:\n3º. Formular o informe-proposta de resolución, debidamente motivado.\n4. Co fin de facilitar unha mellor xestión das solicitudes, poderáselles pedir información complementaria aos interesados, así como a outros servizos da Consellería de Cultura e Turismo ou aos profesionais ou expertos consultados. En todo caso, a Dirección da Agadic poderá requirir os solicitantes para que proporcionen calquera información aclaratoria que resulte necesaria para a xestión da súa solicitude.\n5. Instruído o procedemento, o órgano instrutor, á vista do expediente, da documentación requirida, ditará a proposta de resolución, indicando o número de solicitudes subvencionadas e o importe económico da subvención correspondente a cada unha delas, que elevará á Presidencia do Consello Reitor da Agadic.\nDécimo primeira. Resolución da convocatoria\n1. A Presidencia do Consello Reitor da Agadic, por delegación do Consello Reitor (disposición adicional do acordo de data 24 de xullo de 2012 (DOG núm. 164, mércores 29 de agosto), deberá ditar resolución expresa, no prazo de 15 días desde a data de elevación da proposta de resolución. A citada resolución deberase ditar e notificar no prazo máximo de cinco meses, contados desde o día seguinte ao da publicación desta convocatoria pública, será motivada e fará mención expresa dos beneficiarios, da contía da axuda e dunha desestimación xeneralizada do resto dos proxectos solicitantes, así como os recursos que procedan interpor contra ela.\n3. O vencemento do prazo máximo indicado sen que se notifique a resolución posibilitará que os interesados poidan entender desestimada a súa solicitude por silencio administrativo.\n4. A resolución da convocatoria porá fin á vía administrativa e contra ela poderanse interpor os seguintes recursos, sen prexuízo de que os interesados poidan exercer calquera outro que consideren procedente:\nb) Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta for expresa.\nDécimo segunda. Notificacións de resolucións e actos administrativos\n3. A persoa interesada deberá manifestar expresamente a modalidade escollida para a notificación (electrónica ou en papel). No caso de persoas interesadas obrigadas a recibir notificacións só por medios electrónicos deberán optar en todo caso pola notificación por medios electrónicos, sen que sexa válida, nin produza efectos no procedemento, unha opción diferente.\n6. Unha vez notificada a resolución, os beneficiarios comunicarán á Agadic a aceptación por escrito da subvención concedida no prazo máximo de 10 días hábiles, contados a partir do día seguinte ao da notificación da resolución de concesión. Transcorrido este prazo sen comunicarse esta aceptación ou sen producirse manifestación expresa, entenderase como tacitamente aceptada.\nAdemais, a entidade beneficiaria poderá enviar, no prazo de dez (10) días desde a notificación da subvención concedida, un plan económico adaptado á subvención concedida, para o suposto de que esta sexa inferior á contía solicitada, e pola diferenza entre ambas as cantidades.\nDécimo terceira. Gastos subvencionables\n1. Só se admitirán como gastos subvencionables os efectivamente pagados con anterioridade ao remate final da xustificación, e que se inclúan nos indicados na cláusula terceira para cada modalidade. Non se terán en conta os pagamentos en efectivo.\n2. Non serán subvencionables os gastos relativos a:\n– Imposto sobre o valor engadido, así como os impostos de natureza similar que sexan recuperables pola entidade.\n– Gastos de subcontratación da execución da actividade, cando excedan o 20 % do importe da subvención concedida.\n3. Cando o importe do gasto subvencionable supere as contías establecidas na Lei 9/2017, do 8 novembro, de contratos do sector público, para o contrato menor, o beneficiario deberá solicitar como mínimo, tres ofertas de diferentes provedores, con carácter previo á contratación do compromiso para a obra, prestación do servizo ou entrega do ben, salvo que polas súas especiais características non existan no mercado suficiente número de entidades que as realicen, presten ou subministren, ou salvo que o gasto se tivese realizado con anterioridade á solicitude da subvención.\nDécimo cuarta. Pagamento\n3. Os beneficiarios que reciban pagamentos anticipados, cando estes excedan de 18.000 euros, deberán constituír garantías de conformidade co artigo 67 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia mediante seguro de caución prestado por entidade aseguradora ou mediante aval solidario de entidade de crédito ou sociedade de garantía recíproca, que deberá cubrir o 110 % do importe do anticipo, e deberá alcanzar, como mínimo, ata os dous meses seguintes á finalización do prazo de xustificación.\nQuedan exonerados da constitución de garantía os beneficiarios e nos casos establecidos no artigo 65.4 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\nDécimo quinta. Xustificación e liquidación da subvención outorgada\n1. Os prazos de xustificación das presentes subvencións son os seguintes:\n– Para expedientes cuxa última función e/ou feira remate ata o día 30 de xuño do 2019, dispondrá dun mes o prazo desde a última función.\n– Para o resto dos expedientes disporán dun mes desde a adxudicación e en todo caso o prazo máximo rematará o día 15 de novembro de 2019.\n2. Os beneficiarios deberán entregar a seguinte documentación xustificativa:\n2.1. Documentación xeral:\n– Relación completa dos gastos realizados, polo importe total dos gastos de explotación presentados no proxecto inicial e aceptados como subvencionables pola Agadic (anexo IV).\n– Xustificantes, orixinais ou copias compulsadas, dos gastos imputados á actividade obxecto da subvención, así como do seu pagamento bancario mediante extractos ou certificacións bancarias debidamente identificados, selados e asinados pola persoa beneficiaria por importe igual ou superior á subvención concedida de conformidade co disposto no artigo 42 do Decreto 11/2009, do 8 de xaneiro, polo que se aproba o Regulamento da Lei de subvencións, salvo na modalidade A.3, de asistencia á feira, na que se subvenciona o 60 % do orzamento, e o beneficiario deberá xustificar o 100 % dos gastos. Non se aceptarán aquelas facturas en cuxo concepto non se estableza de maneira clara e discriminada o obxecto do ben, a obra e/ou o servizo facturado.\n– Relación de subvencións, achegas ou outros recursos concedidos para o mesmo obxecto por outras administracións públicas, así como declaración das axudas concedidas en réxime de minimis durante os tres últimos exercicios (anexo V).\n2.2. Modalidades A.1 e A.2 e B.1 e B.2:\n– Copia compulsada dos recibos acreditativos do cobramento das cantidades estipuladas.\n– Folla de billeteira das funcións realizadas, con indicación do público asistente e a recadación por billeteira, ou certificación acreditativa da realización do espectáculo pola entidade organizadora.\n– Xustificantes, orixinais ou copias compulsadas, dos gastos imputados á actividade obxecto da subvención, por importe igual ou superior á subvención concedida por cada concepto subvencionado e cos límites establecidos nas presentes bases.\nNon se aceptarán aquelas facturas en cuxo concepto non se estableza de maneira clara e discriminada o obxecto do ben, a obra e/ou o servizo facturado.\n2.3. Modalidade A.3 e B.3:\n– Xustificantes, orixinais ou copias compulsadas, dos gastos imputados á actividade obxecto da subvención, por importe total dos gastos.\n2.4. Modalidade A.4:\n– Fotocopia compulsada dos recibos acreditativos do cobramento das cantidades estipuladas.\n– Folla de billeteira das funcións realizadas, con indicación do público asistente e a recadación por billeteira.\n– Nóminas e documentos acreditativos das contías aboadas en concepto de Seguridade Social do persoal artístico e técnico e, se é o caso, facturas e pagamentos do persoal técnico correspondente á data da representación e xustificantes bancarios dos pagamentos.\nDécimo sexta. Obrigas específicas dos beneficiarios\nA entidade subvencionada asume a obriga de cumprir a presente convocatoria e, en concreto, as obrigas seguintes:\n1. Facer constar os logotipos da Agadic, da Xunta de Galicia e Xacobeo 21, segundo a súa normativa básica de identidade corporativa, en todos os elementos de difusión relacionados coa actividade subvencionada, inseríndoos nun lugar preferente ou, cando menos, en igualdade de condicións que a entidade subvencionada e coa seguinte expresión «coa colaboración da Agadic (Consellería de Cultura e Turismo da Xunta de Galicia)» e Xacobeo 21.\n2. Proporcionar en todo momento a información que sexa solicitada respecto da subvención concedida e someterse ás actuacións de comprobación da Agadic, da Intervención Xeral da Comunidade Autónoma, segundo o establecido no título III da Lei 9/2007, ou do Consello de Contas ou Tribunal de Contas, segundo a súa normativa.\n3. O beneficiario deberá dar cumprimento as obrigas de publicidade que se establecen no artigo 18 da Lei 38/2003, do 17 de novembro, xeral de subvencións, modificado polo artigo 30 da Lei estatal 15/2014, do 16 de setembro, de racionalización do sector público e outras medidas de reforma administrativa.\n2. As persoas beneficiarias teñen a obriga de solicitar á Agadic a aceptación de calquera modificación ou alteración relevante ou significativa sobre o proxecto subvencionado. Para que tales modificacións poidan ser tidas en conta na xustificación deberán ser previamente aceptadas pola Agadic. As alteracións non autorizadas, ou non solicitadas, poderán dar lugar á minoración da subvención concedida ou á súa revogación.\n3. Non se aceptarán modificacións que afecten os requisitos para poder optar ás subvencións exixidos na base cuarta da presente resolución.\n1. O incumprimento das obrigas contidas nestas bases reguladoras, na convocatoria ou na demais normativa aplicable, así como das condicións que, de ser o caso, se establezan na resolución de concesión dará lugar á obriga de devolver total ou parcialmente as subvencións percibidas, así como os xuros de demora desde o momento do pagamento da subvención ata a data en que se acorde a procedencia do reintegro, nos casos e termos establecidos no título II da Lei 9/2007, do 13 de xuño, de subvencións de Galicia, así como no título V do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e en particular, polo incumprimento de calquera dos requisitos e obrigas estipulados nesta convocatoria pública.\nDécimo novena. Réxime de recursos\nA convocatoria destas axudas, as súas bases e todos cantos actos administrativos deriven dela poderán ser impugnados interpoñendo os seguintes recursos, sen prexuízo de que os interesados poidan exercer calquera outro que consideren procedente:\nb) Recurso contencioso-administrativo no prazo de dous meses contados desde o seguinte ao de publicación ao da publicación da resolución de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-administrativa ante o Tribunal Superior de Xustiza de Galicia.\nOs datos persoais recollidos neste procedemento serán tratados na súa condición de responsable pola Xunta de Galicia-Agadic coas finalidades de levar a cabo a tramitación administrativa que se derive da xestión deste procedemento e a actualización da información e contidos da carpeta cidadá.\nAs persoas interesadas poderán acceder, rectificar e suprimir os seus datos, así como exercer outros dereitos ou retirar o seu consentimento, a través da sede electrónica da Xunta de Galicia ou de forma presencial nos lugares e rexistros establecidos na normativa reguladora do procedemento administrativo común, segundo se explicita na información adicional recollida en https://www.xunta.gal/protección-datos-personais e de conformidade co disposto na Lei orgánica 3/2018, do 5 de diciembre, de protección de datos persoais e garantía dos dereitos dixitais e demais normativa de xeral aplicación.\nSantiago de Compostela, 28 de maio de 2019


Luís Bará en Redondela: “o BNG vai ser imprescindíbel para construír unha Galiza nova”. - UNKNOWN - Bloque Nacionalista Galego de Redondela - BNG - Bloque Nacionalista Galego\nLuís Bará en Redondela: “o BNG vai ser imprescindíbel para construír unha Galiza nova”.\nAnte un numeroso grupo de veciños e veciñas, o voceiro municipal, Xoán Carlos González, presentou o Acto recordando algunhas das reivindicacións que levan anos aparcadas pola Xunta de Feijóo en Redondela. “Melloras nos colexios de Santa Mariña e Quintela; recuperar San Simón como referente da memoria histórica”, apostando por dinamizar o Camiño Portugués, ou a posta en marcha dun tren de cercanías, recuperando a feira do gando. Considerou “unhna vergonza manter pechado o Centro de Día de Cesantes, catro anos despois do seu remate; ou que Feijóo diga en Vigo que pretender converter en vía urbana a AP-9 en Teís, cando os veciños e veciñas de Chapela están a sufrir unha ampliación inútil, ante o silencio do alcalde Javier Bas”.\nJessica García, integrante da candidatura do BNG, responsábel comarcal de Galiza Nova, veciña de Vilar, dirixíuse aos persoas que asistiron a Acto Público na tarde do domingo, afirmando que “o goberno galego está a expulsar anualmente a 25.000 mozos e mozas ben preparados. Imos desenvolver un programa específico, dende o goberno galego para que Retornen á súa terra”. Destacou a necesidade de mellorar os servizos públicos, recordando como “eu pertencín á xeración de alumnado, que co bipartito desfrutou da gratuidade dos libros de texto. Do primeiro co que acabou Feijóo ao chegar ao goberno”.\nA seguinte en participar no Acto da Alameda, foi Olalla Obelleiro, candidata do BNG, concelleira en Soutomaior. Centrou a súa intervención referíndose a que “os sectores productivos do noso País teñen futuro, e poden crear riqueza para os galegos e galegas. O que nos falta é un goberno que realmente aposte por eles”. Pedíu o voto útil para Galiza e para o pobo galego, apoiando ao BNG o 25 de setembro.\nLuís Bará, candidato número 1, concelleiro de mobilidade no goberno municipal da cidade de Pontevedra pedíu o voto para o BNG, “porque se trata do voto que realmente lle fai dano ao PP, posto que vai servir para desbancalos do poder, e porque presentamos un verdadeiro Proxecto de País”. Na súa alución ante os alí congregad@s, puxo o exemplo do “aire novo que significa a presenza do nacionalismo nos gobernos municipais, ou mesmo da Deputación, o que leva a que os nosos deputados sexan ameazados de morte, ante o silencio cómplice de Feijóo”.\nA continuación referíuse Bará, ao compromiso do BNG, en desaloxar ao PP da Xunta, para desenvolver políticas novas “como sempre fixo”. Recordou que se a dereita sae afortalada dos diferentes comicios, é porque PSOE e Podemos, están a xogar en función dos seus intereses de partido.\nAo longo da súa intervención asegurou que “existen potencialidades e recursos para poñer Galiza ao nível do resto do Estado”. Falou da capacidade de aforro dos galegos e galegas, que deber reinvertirse no noso País; do apoio a Proxectos Empresariais, do fomento dos nosos recursos e sectores productivos, “prantando cara ante Madrid e Bruxelas, aínda que nos inhabiliten para que mariñeiros, gandeir@s, teñan futuro”. “Recuperaremos a inversión en investigación, ao contrario do que fixo Feijóo, despedindo aos nosos investigadores e investigadoras”. Comprometeuse, o cabeza de cartel polo BNG, a crear, dende o goberno galego unha Banca Pública, recadar os nosos impostos ademáis de “afondar no autogoberno para que non teña que vin ninguén de fóra a dicirnos o que temos que facer”.\nFinalmente pedíu o voto para o BNG, “como único voto comprometido e útil para Galiza”\nbngredondela 12 Sep 2016 ás 18:12\nbng redondela luis bara illa da memoria xoan carlos gonzález\nCun goberno do BNG, San Simón volverá a ser a Illa da Memoria.\nXoán Carlos González, “a baixada da plusvalía en Redondela, obedece a unha verdadeira necesidade social”.


CARMEN ROMERO E MANUELA DÍAZ, GAÑADORAS DAS DÚAS PRIMEIRAS CESTAS SORTEADAS NA CAMPAÑA "COMERCIO DE NARÓN, EN NADAL E SEMPRE"\nA alcaldesa, Marián Ferreiro, o edil de Promoción Económica, Pablo Villamar, e Rocío Rodríguez, da Asociación de Comerciantes de Narón, foron os encargados de entregar o premio ás dúas veciñas de Narón\nNarón, 20 de decembro de 2017. A alcaldesa de Narón, Marián Ferreiro; o concelleiro de Promoción Económica, Pablo Villamar, e Rocío Rodríguez, en representación da Asociación de Comerciantes de Narón, entregaron esta mañá no Concello as dúas primeiras cestas de Nadal sorteadas no marco da campaña “Comercio de Narón, en Nadal e sempre”. O primeiro sorteo celebrouse o pasado día 20 nos establecementos Nácar, resultando premiada Carmen Romero, e Glomar Textil Hogar, donde o agasallo foi para Manuela Díaz. A campaña, que repartirá un total de 1.600 euros en premios e catro cestas de Nadal, comezou o pasado 15 de decembro e prolongarase ata o 8 de xaneiro.\nUn total de 116 establecementos comerciais da estrada de Castela, A Gándara, Santa Icía e arredores participan polo momento nesta campaña, impulsada a través do Concello de Narón e da Asociación de Comerciantes de Narón. No acto desta mañá o edil de Promoción Económica recordou que todos aqueles pequenos comercios que se queiran sumar á campaña poden facelo e obter a información da mesma a través da páxina web: www.comerciodenaron.es.


Quen somos - Fábrica de fans de Wenling Huwei\nSituada na cidade de Taizhou, na provincia de Zhejiang, a fábrica de fan Wenling Huwei con máis de 200 empregados estivo centrada na industria da ventilación. Huwei ofrece produtos creativos aumentando a eficiencia co novo motor de aforro de enerxía, materiais respectuosos co medio ambiente e deseño optimizado da cheminea de aire. Proporcionamos aos consumidores produtos de alta eficiencia, aforro de enerxía, seguros e fiables en todo o mundo.\nDende a I + D, o desenvolvemento de moldes, a batida de paneis, a inxección, a fabricación de motores e a montaxe de produtos, controlamos o control de calidade de cada paso para seguir sendo as vantaxes significativas en calidade, custo, eficiencia e área de servizo, que aumentan enormemente a nosa forza integral e capacidade de resistencia ao risco.\nPrincipais produtos-- fans de néboa, afeccionados industriais, ventiladores do ventilador, ventiladores de fluxo axial, quentador de gas e calefacción eléctrica conseguiron a certificación CE, ROHS, PSE, SAA, CCC. E todos os produtos son exportados a Oriente Medio, Europa, Australia, sueste asiático, Xapón e etc. Como devoto seguidor de excelente calidade, mediante a integración vertical da cadea industrial, integramos a actitude de perseguir a perfección en todas as partes do o noso produto.\nComo empresa nacional innovadora tecnolóxica, Huwei insiste na nosa misión de mellorar as condicións de vida das persoas, unha convivencia harmoniosa coa natureza, mellorar un mellor produto e servizo, proporcionar a cada un un espazo de vida puro, cómodo e saudable.


Último obradoiro do 2022 – epdlab\nA semana pasada tivemos o último obradoiro de EpDLab deste curso. Un ano máis, esta sesión serviu para poñer en valor as aprendizaxes tiradas ao longo do ano e tamén, como non, para falar de activismo e voluntariado. Cremos que a reflexión e a mirada crítica son importantes pero tanto ou máis importante é que esta reflexión nos leve a acción. Falamos de como o local e o global están conectados a de importancia dos pequenos cambios xa que estes son xeradores de grandes cambios. Se non pensaramos isto, non fariamos EpDLab!\nFacendo balance, un ano máis a mocidade amosounos a súa capacidade para ser consciente e solidaria co mundo no que viven. Este ano foi a 7ª edición do proxecto e, loxicamente, vemos unha evolución entre o alumnado que ten unha maior competencia mediática e ten superados, en gran medida, certos prexuízos por exemplo no tocante ao xéreno ou a orientación sexual. Tamén, aínda que mínimo, hai unha presenza de discurso de odio como algo alternativo e, polo tanto, atractivo. Cómpre confrontar esta linguaxe dende as aulas, os medios e a sociedade.\nEse vai ser o noso obxectivo para o curso que vén: chegar a máis número de persoas e integrar en maior medida á sociedade ou ás universidades. Seguir traballando na aula pero coa mirada na nosa realidade cotiá porque a educación está a suceder en calquera lugar e calquera lugar é bo para incidir nunha mirada máis tolerante e crítica na sociedade.\nPor EpDLAB|2022-06-20T19:10:36+02:001 Xuño, 2022|Blog, Cooperación e voluntariado, IES Carlos Casares, IES de Brión, IES Illa de Ons, IES Pintor Colmeiro, IES Praia Barraña|


A alcaldesa de Cambados Fátima Abal presentou a Festa do Albariño 2018 | Concello de Cambados\nEstá vostede aquí: Inicio / A alcaldesa de Cambados Fátima Abal presentou a Festa do Albariño 2018\nA alcaldesa de Cambados Fátima Abal presentou no palacete de Mendoza, sede de Turismo das Rías Baixas, a edición numero 66 da Festa do Albariño. Recordou con orgullo os comezos da feira alá polo ano 1953, ao calor da amizade compartida dun grupo de entusiastas do viño que competían da maneira máis fraternal pola mellor colleita do ano. Na actualidade expertos e sommeliers de toda España realizan a cata profesional que nomeará o mellor viño Albariño do ano.\nEsta idea revolucionaria, salientou a alcaldesa, continúa a día de hoxe , onde milleiros de persoas acoden cada ano para visitar as rúas e prazas e viaxar ao país dos sentidos, co sabor, aroma e esa cor amarelo dourado tan carismática deste caldo tan recoñecido; como dicía Álvaro Cunqueiro “o príncipe dourado dos viños”.\nFoi en 1977 cando a Festa do Albariño se recoñece como festa de interese turístico nacional e a alcaldesa quixo salientar que se segue traballando duro desde o grupo de goberno para que moi pronto sexa recoñecida festa de interese turístico internacional.\nA alcaldesa estivo acompañada dos seus homónimos da provincia xunto coa presidenta da deputación Carmela Silva, para salientar que as nosas festas dan a coñecer a nosa cultura e a nosa gastronomía. Cambados recibiu a pasada edición da Festa do Albariño a 200 mil persoas, e un rexistro en vendas de 90 mil botellas de viño en 5 anos. Un sector económico en mellora permanente donde enólogos e viticultores son os protagonistas.\nA festa do Albariño será inaugurada no paseo da calzada por un cambadés ou cambadesa de renome 5 días antes do primeiro domingo de agosto á unha da tarde, e posteriormente dará comezo a festa con folclore e gaitas como manda a nosa cultura tradicional. De seguido abriranse os stands para degustar os caldos e a gastronomía e durante os cinco días e noites que dura a festa Cambados será escenario de concertos e festivais de música, talleres infantís, desfiles, teatro, e actividades para todas as idades.


A Consellería de Medio Ambiente executará melloras na depuradora da Guarda - Noticias de Galicia\nA Consellería de Medio Ambiente executará melloras na depuradora da Guarda\nA Consellería de Medio Ambiente e Ordenación do Territorio e o concello de A Guarda colaborarán para mellorar a situación da depuradora da Guarda, tal e como se recolle no convenio asinado entre a titular do departamento autonómico, Beatriz Mato, e o alcalde da localidade, Antonio Lomba.\nO obxectivo destas obras é mellorar as instalacións de depuración da Guarda, na que se tratan as augas residuais dos concellos da Guarda e O Rosal. O obxectivo é realizar melloras nos sistemas de control e automatización da planta e na propia edificación, para que a depuración se poda levar a cabo de forma máis eficiente.\nPara executar estes traballos, o Goberno galego achegará máis de 60.000 euros, cofinanciados polo Fondo Europeo Agrícola de Desenvolvemento Rural (Feader)\nNo encontro, a conselleira de Medio Ambiente e Ordenación do Territorio destacou que a Xunta seguirá apostando pola máxima colaboración cos concellos galegos para a posta en marcha de infraestruturas e servizos. Tras a sinatura do convenio de colaboración, Augas de Galicia pode licitar este contrato nas próximas semanas.\n2 de setembro de 2016 | 17:08\t• Sen comentarios


Asociación Avelaíña, de ayuda a personas con enfermedad mental - Trastorno obsesivo-compulsivo\nPrevense que os trastornos mentais aumentarán considerablemente nos vindeiros anos ** O 0,22% da poboación padece episodios de ansiedade e depresión ** As enfermidades mentais representan o 12,5% de todas as patoloxias **\nO trastorno Obsesivo-Compulsivo (TOC) é un tipo de trastorno que se caracteriza por pensamentos repetitivos e angustiosos, ideas irracionais e persistentes denominadas obsesións, que causan ansiedade. Quen padecen esta enfermidade realizan accións repetidas e ritualistas coa intención de facer desaparecer os pensamentos que lle angustian, o que se coñece como compulsións.\nUsualmente, os síntomas do TOC comezan na infancia ou a adolescencia e recoñécese unha tendencia familiar no desenvolvemento deste tipo de trastorno. A persoa que o padece adoita recoñecer nalgún momento, que estas obsesións e compulsións son excesivas ou irracionais, pero non pode evitaras. Na infancia non lle comprende que o comportamento obsesivo-compulsivo está fóra do normal, pero na idade adulta o malestar causa na persoa síntomas que inflúen en case todos os aspectos da súa vida. O TOC afecta homes e a mulleres por igual, unha de cada 50 persoas padéceo.\nMoitas persoas poden aceptar ter algúns destes síntomas de TOC, tales como revisar a estufa varias veces antes de saír da casa. Pero pódese falar dun trastorno unicamente cando as devanditas actividades consumen cando menos unha hora ao día, son moi angustiosas ou interfiren coa vida diaria. Algúns exemplos de obsesións causadas polo TOC son o medo aos xermes ou o medo a magoarse. Entre as compulsións inclúese lavarse as mans, contar, revisar unha e outra vez as cousas ou limpar. Sen un tratamento que combine medicinas e terapias, o TOC pode dominar a vida dunha persoa.\nTipo de TOC\nAtendendo ao contido das obsesións recoñécese que as ideas máis frecuentes refírense a: a contaminación, dúbidas repetitivas, dispor as cousas nunha orde determinado, impulsos de carácter agresivo que horrorizan á propia persoa, fantasías sexuais. En contrapartida, as compulsións máis usuais implican tarefas como: aseo ou limpeza, comprobacións reiteradas, demandas ou esixencias de certeza, accións repetitivas, unha orde determinada certos obxectos.\nSexa cal sexa o seu contido, as obsesións non adoitan ter como base unha preocupación. por un problema relacionado coa vida real (dificultades económicas, laborais, escolares, etc.). Así mesmo, as compulsións chegan a substituír comportamentos produtivos e gratificantes, debido a que desestructuran a actividade global da persoa.\nO TOC adoita estar asociado a depresión ou outros trastornos de ansiedade. Incluso, as obsesións e compulsións poden afectar os hábitos alimenticios, xerar fobias, conducir o uso de substancias estupefacientes ou alcohólicas como un mecanismo para evadir os pensamentos angustiosos.\nOs trastornos de comportamento máis usuais que se producen asociados ao TOC son:\nSentimentos de culpa e excesiva responsabilidade\nProblemas conxugais, laborais e sociais\nProblemas dermatolóxicos ou desordenes alimenticios


Os aspectos do PXOM relativos aos barrios Feixoo, O Carme, A Cheda e a Piringalla, foron os principais asuntos tratados | Concello de Lugo\nOs aspectos do PXOM relativos aos barrios Feixoo, O Carme, A Cheda e a Piringalla, foron os principais asuntos tratados\nO Concelleiro de Urbanismo, Francisco Fernández Liñares e os voceiros dos grupos políticos municipais, mantiveron unha nova xuntanza para analizar distintos puntos do Plan Xeral de Ordenación Municipal e chegar a un consenso na súa aprobación.\nFernández Liñares destacou que nesta terceira xuntanza tratáronse aspectos técnicos do plan relativos aos barrios onde se tiñan previstas reformas profundas. Unha das zonas analizadas foi o barrio Feixoo que “queremos reformar pero ao mesmo tempo conservar”. Según Fernández Liñares “quérese preservar o entramado das rúas e dar unha altura máxima de dous máis baixo cuberta para manter o tipismo do barrio“.\nOs cambios que afectan a zona do Carme tamén se trataron nesta xuntanza. Falouse da posibilidade de crear unha zona verde cunha superficie de cerca de 30.000 metros cuadrados que uniría a Ronda da Muralla coa Ronda do Carme.\nOutros dos puntos analizados foron o enlace da zona da Cheda coa zona do Carme, e as rúas da Piringalla que requiren algunha modificación.\nFernández Liñares destacou de novo o bó entendemento entre os tres partidos políticos. Indicou ademáis que está prevista unha nova xuntanza para o martes 14 de agosto co equipo redactor para que traballen neste mes de agosto sobre as propostas plantexadas nas reunións. En setembro decidirase un novo calendario de reunións porque, como sinalou Fernández Liñares, “o traballo avanza pero aínda hai puntos que revisar, xa que queremos o mellor plan para Lugo”.


PAe - CTT - Xeral - Plataforma de Administración Electrónica da Xunta de Estremadura\nPlataforma de Administración Electrónica da Xunta de Estremadura >\nPlataforma de Administración Electrónica da Xunta de Estremadura\nImplantar unha Plataforma de Administración Electrónica que permita ao Goberno de Estremadura xestionar as relacións cos cidadáns, empresas e outras administracións nunha contorna multicanle.\nXUNTA DE ESTREMADURA\nVicepresidencia Primeira e Consellería de Facenda e Administración Pública\nXefe de Servizo de Administración Electrónica\nPartíase dunha situación na que non se dispuña de ningún das aplicacións necesarias para realizar as funcións que se pretendían no ámbito da Administración electrónica.\nImplantar unha Plataforma de Administración Electrónica que permita á Xunta de Estremadura xestionar as relacións cos cidadáns, empresas e outras administracións nunha contorna multicanle.\nMellorar a calidade dos servizos prestados á Sociedade, xerando información accesible e manexable que repercuta nun aumento da eficacia e eficiencia da xestión interna.\nA principal dificultade consistiu no alto número de módulos a desenvolver e a integración entre todos eles.\nUn aspecto crave para a implantación foi a contratación de toda a plataforma a unha única empresa provedora, facilitando considerablemente a redución de problemas de integración entre os módulos da plataforma.


O documental 'Letras de Galicia', dispoñible en liña | Real Academia Galega\nO documental 'Letras de Galicia', dispoñible en liña\nMembros numerarios e correspondentes da Real Academia Galega, acompañados por algunhas das voces máis representativas da nosa música, enfían unha visión panorámica da historia da literatura galega.\nSeñora Carme, cantareira, interpreta unha peza popular no documental\nEn virtude dun convenio asinado coa Real Academia Galega, a TVG produciu diversos espazos co obxectivo de espallar o coñecemento da nosa cultura. Ademais do proxecto Galicia letra a letra, a Televisión de Galicia emitiu, na sinalada data do 25 de xullo, o documental titulado Letras de Galicia.\nBaixo a dirección de Xosé Manuel Vega, a reportaxe percorre a historia da literatura galega da man de membros da Academia que investigan e crean na nosa lingua. Canda eles, músicos coma Luís Emilio Batallán, Rosa Cedrón, Uxía Senlle ou Xavier Díaz interpretan a capela poemas antolóxicos das nosas letras.\nSegundo declara Manuel Rivas no documental, "a literatura é a palabra en liberdade, a palabra que non pretende dominar". Para Xesús Alonso Montero, Cantares Gallegos é "o libro ao servizo da expresión das clases subalternas de Galicia nese momento", mentres que, en palabras de Xosé Ramón Barreiro, "Murguía é o grande arquitecto da nacionalidade galega".\nPódese visionar o documental nesta ligazón.


No Día Mundial de Internet, o Observatorio Estatal da Discapacidade advirte da persistencia da fenda dixital nas persoas con discapacidade e das barreiras para acceder á web en igualdade de condicións.\nFin da comunicación en papel ao RCP o 1 de febreiro de 2020\nAdemais, adiántase a próxima publicación en BOE dunha resolución que modifica todos os documentos rexistrais para adaptalos ao novo formato do tipo de relación de servizos.\nI Taller sobre a etiqueta de calidade para cidades e rexións centradas no usuario\nComité das Rexións, Edificio Jacques Delors, Rue Belliard 99-101; Salón 53. Bruxelas.\nXIII Seminario de Ciberseguridade: o Esquema Nacional de Seguridade, actualización e temas pendentes\nAsociación da Prensa de Madrid. c/ Claudio Coello, 98. 28010 Madrid\n© Portal de Administración Electrónica Ministerio de Facenda e Función Pública Secretaría Xeral de Administración Dixital


«Hoxe o BNG xa non representa a todo o espectro nacionalista»\nArousa: «Hoxe o BNG xa non representa a todo o espectro nacionalista»\nPara Trigo, a fronte ignora o acordo entre ideoloxías que era a súa esencia\nvilagarcía / la voz 26/02/2012 07:03 h\nO xoves, a media tarde, Francisco Trigo poñía fin a 30 anos de militancia no BNG.\n-¿Como se chega a tomar unha decisión coma esta?\n-O convencemento de que o proxecto, dende o meu punto de vista, deixou de ser unha fronte. É público e notorio que eu fun unha das persoas que máis apostou polo modelo frontista. Pero este modelo está esgotado dentro do Bloque e cómpre construír unha nova forma organizativa. Nunca vou falar mal nin teño nada contra do BNG, iso sería unha terrible contradición, pero xa non é o meu modelo.\n-Ás veces non é doado entender o que sucede nese nivel interno. ¿Por que rompe o modelo?\n-O BNG non era cousa dun home un voto, porque ademais de militantes individuais está conformado por forzas políticas. É dicir, por ideoloxías diferentes. Temos un nexo de unión, o progresismo, o antiimperialismo e o sentimento do país, o nacionalismo, que non é unha ideoloxía, senón un sentimento. E logo, eu teño a miña propia ideoloxía, e ese nexo que me levaba a estar en comuñón con outros que tiñan o mesmo sentimento, uníanos o pais e a defensa das maiorías sociais. Ese modelo está finiquitado. Iso era o BNG, e se na asemblea constituínte do 82 non fose ese o plantexamento, estariamos daquela outra vez diante do BN-PG, con todo o que iso supuxo e conlevou. Eu nin fun nin sería do BN-PG, ollo.\n-Ben, pero ¿culpan vostedes á UPG desta mudanza?\n-Non vou satanizar a ninguén. Pero o Bloque ten perdido a súa posición orixinal e, dende o meu punto de vista, algo terá que ver quen hoxe ten o control da organización. Insisto, o factor especial do BNG era ter sempre en conta o acordo entre ideoloxías, ademais dos votos individuais. Non é un problema de números, senón de acordos e de consenso, da procura constante dese consenso. Ese é un dos problemas que non se ven.\n-¿Pero rachar é a solución?\n-Encontro Irmandiño non pretendeu rachar, senón tentar na última asemblea a rexeneración e a refundación. Se le a ponencia política aprobada, verá que aplicándoa poñía a EI fóra do BNG. Hoxe o BNG xa non representa ideoloxicamente a todo espectro nacionalista. E quen dá lugar a isto creo que é quen queda dentro. Iso é o que me leva a unha decisión moi meditada. Creo que debo marchar e tentar construír algo novo.\nfrancisco trigo membro de encontro irmandiño\n«Nunca vou falar mal nin teño nada contra do Bloque; sería unha terrible contradición»\n«A ponencia política aprobada pola asemblea nacional poñía a EI fóra do BNG»\nBNG Nacionalismo UPG Encontro Irmandiño


Compre NicoZero en Braganca\nUnha droga antitabaco eficaz xa en Braganca\n39 €: aplícase o mellor prezo para o spray NicoZero en Braganca ao facer a orde a través do sitio web oficial. Aproveita o desconto actual do 50% para aqueles que queiran pedir o medicamento antitabaco cun desconto. Para iso, debe proporcionar o seu nome e número de teléfono para responder a calquera dúbida e organizar a entrega ao enderezo que proporcionou. O director da empresa porase en contacto contigo o antes posible. A entrega funciona en calquera momento e pagar o paquete mediante reembolso ao correo ou por correo de forma conveniente garante a seguridade da transacción.\nComo mercar en Braganca NicoZero\nQue necesitas para pedir NicoZero en Braganca?\nObter o spray NicoZero en Braganca é doado. Para iso, deixe unha solicitude no noso sitio web oficial e agarde por unha chamada sen saír do sitio web oficial. Hoxe tes o mellor prezo na droga antitabaco 39 €. Só agora recibe un desconto do 50%.\nIntroduza a súa información de contacto no formulario de solicitude para activar o desconto.\nAclaramos os detalles do pedido por teléfono con confirmación.\nTen en conta que o custo exacto da entrega por mensaxería ao teu enderezo especificado pode variar dependendo da cidade e aumentar o custo do teu pedido proporcionalmente á distancia. É posible pagar o paquete despois de recibilo nas súas mans na oficina de correos ou na mensaxería, sen pagamento anticipado nin riscos. A entrega á cidade de Braganca leva só uns días e nun mes pode renunciar completamente aos cigarros sen consecuencias para a saúde.\n¿É posible deixar de fumar bruscamente?\nComo deixar de fumar por si só, como o tabaquismo afecta á saúde, a adicción a fumar, como superar as ansias de fumar, que máis pode axudar a deixar de fumar, como deixar de fumar a si mesmo: métodos populares, conclusión.\nPedir NicoZero en Braganca 50% cada un


Bruxelas defende que fabricantes e importadores de chisqueiros introduzan dispositivos de seguridade para os nenos | Consumer\nBruxelas defende que fabricantes e importadores de chisqueiros introduzan dispositivos de seguridade para os nenos\nSegundo os seus datos, cada ano prodúcense 40 mortes de menores por xogar con encendedores\nSe prospera a iniciativa da Comisión Europea, os fabricantes e importadores de chisqueiros deberán introducir dispositivos de seguridade a proba de nenos. A medida ten como propósito reducir o número de accidentes provocados por menores xogando con encendedores, que segundo explicou onte o portavoz de Sanidade, Philip Tod, provocan ao ano 40 vítimas mortais.\nOs Estados membros, a solicitude de Bruxelas, poderían aprobar esta esixencia durante unha reunión técnica os días 8 e 9 de febreiro. Aínda que algúns países expresaron “certa resistencia” a apoiar a medida polos custos para os fabricantes, Tod sinalou que a CE introduciu modificacións na súa proposta para atender a estas suxestións.\n“Os produtores e importadores poden aplicar a un baixo custo unhas normas de seguridade vixentes xa sen problemas noutros moitos países do mundo. Por catro céntimos poden salvar a vida dun neno” declarou o comisario de Saúde Pública e Protección dos Consumidores, Markos Kyprianou. E é que, segundo estimacións, ese é o custo de introducir o dispositivo de seguridade a proba de nenos.\nPaíses como Estados Unidos, Canadá, Australia e Nova Zelandia posúen xa unha lei sobre chisqueiros a proba de nenos. Desde a adopción desta norma, o número de mortos e feridos e a amplitude dos danos materiais debidos aos incendios provocados por menores caeu un 60%, segundo recóllese nun estudo norteamericano do ano 2000.\nmecheros-gl muertes-gl niños-gl


Gran acollida do informe entre os representantes da Comisión Europea\nAprobado o ditame sobre o anteproxecto de Lei da economía social de Galicia\nO Pleno do CES aprobou por unanimidade, na súa sesión do 7 de setembro, o ditame sobre o anteproxecto de Lei da economía social de Galicia\nComparecencia da secretaria xeral de Urbanismo para explicar a nova Lei do solo\nComeza o proceso de elaboración do ditame sobre a nova normativa urbanística\nO CES está xa a traballar na elaboración do ditame sobre o anteproxecto de Lei do solo de Galicia, que lle foi solicitado hai uns días. Co fin de afondar no contido da nova normativa, a secretaria xeral de Ordenación do Territorio e Urbanismo da Xunta de Galicia, Encarnación Rivas, compareceu diante do Pleno do CES para explicar as liñas xerais, a filosofía e os obxectivos máis salientables do anteproxecto de Lei.\n“Foi o primeiro ano de crecemento desde 2008, pero aínda quedan moitos desequilibrios que enfrontar”\n“Na loita contra da exclusión social cómpre ir ás causas e non só ás consecuencias”\nA presidenta do CES reclama compromiso político e un papel activo da sociedade para combatir a pobreza.\nCatro ideas principais serviron á presidenta do CES, Corina Porro, para resumir as conclusión sacadadas polos expertos reunidos na xornada “A pobreza e a exclusión social”, unha sesión que despertou un notable interese entre os distintos colectivos que están a traballar diariamente para axudar a aqueles que se atopan nunha situación desfavorecida.\nEn presencia da conselleira de Traballo e Benestar, Beatriz Mato, que clausurou as xornadas, a presidenta salientou a necesidade de que nos procesos de risco de exclusión social a loita se dirixa principalmente ás causas que provocan estas situacións e non unicamenteás consecuencias, aínda que estas sexan máis visibles. Tamén constatou a necesidade de máis compromiso político, de afondar nas políticas públicas de inclusión para dar saída a realidades que moitas veces resultan dramáticas. E lembrou que, como comentaron varios dos conferenciantes da xornada, que é necesario que as distintas administracións acaden cauces de coordenación para facer a loita máis efectiva. E, como remate e destacando o papel que poden xogar entidades como o Consello, Porro reivindicou que se conceda máis peso á sociedade civil nos procesos de toma de decisións.


UGT CORUNA - Concentracións fronte ás sedes das patronais en defensa da negociación colectiva\nInicio Gabinete Comunicación Actualidade Concentracións fronte ás sedes das patronais en defensa da negociación colectiva\nUGT e CCOO convocan para mañá mércores, día 22 de febreiro, concentracións fronte ás sedes das patronais endefensa da negociación colectiva ( ACoruña: ás 12 h, diante da Confederación de Empresarios da Coruña(praza de Luís Seoane, 1-11).\nAmbos sindicatos lembran que o actualescenario económico vén definido polo continuo do crecemento do produto interior bruto, un 3,3 en Galicia en 2016 e uns prognósticosde aumento para 2017 do 2,4 %. UGT e CCOO entenden que estaincipiente recuperación da economía se debe traducir nunha mellora,tamén, do poder adquisitivo dos salarios, desvalorizados tras máisde oito anos de crise...\nMediadoxa o mes de febreiro, aínda non foi posible consensuar coaspatronais o díxito de aumento salarial para este ano, tal e como seestablecía no III Acordo sobre Emprego e Negociación Colectiva. Osaumentos dos últimos meses sitúan a taxa interanual do IPCno 3 % en xaneiro, prexudicando a capacidade de compra dos fogares.Porén, a proposta das organizacións empresariais fica curta, conaumentos de «ata o 1,5 %», cifra inaceptable, pois suporía a perdade poder de compra dos traballadores e as traballadoras nun contextode expansión da actividade e dos beneficios empresariais.\nUGTe CCOO apostan por compatibilizar a mellora de competitividadeempresarial coa mellora dos salarios reais: subas do 1,8 ao 3 %, concláusula de revisión para evitar que o aumento do IPCpor riba da previsión prexudique o pactado.\nAmbosos dous sindicatos defenden a recuperación dos salarios, pero taménda calidade do emprego: nos últimos anos non deixou de medrar aprecariedade; hoxe, de cada 100 contratos que se asinan, 91 sontemporais e 9 indefinidos, dos cales unicamente 5 son indefinidos atempo completo.\nIsto,sumado a un paro de longa duración que afecta ao 58 % do total depersoas desempregadas, un paro xuvenil que alcanza ao 40 % dapoboación activa galega menor de 25 anos, a caída en 16 puntos dacobertura das prestacións por desemprego —só recibe prestación o53 % das persoas paradas e rexistradas nos servizos públicos deemprego— e unhas baixas pensións que ocupan os últimos postos anivel estatal —e das que dependen cada vez máis familias—conduce a unha situación insostible.\nOssindicatos defenden que a situación actual esixe actuar con urxenciapara rescatar as familias e construír un modelo de crecemento quereduza o desemprego; que atalle a pobreza nas súas múltiplesmanifestacións; que sirva para soster o modelo social recuperando acalidade perdida na sanidade, a educación, a atención ádependencia; que aposte pola industria e a innovación e a ciencia epor un marco democrático das relacións laborais; que recupere acalidade do emprego, a negociación colectiva e o tratamento dodespedimento. Nesta orde de cousas non se pode esquecer a necesidadede derrogar as reformas laborais impostas que tan lesivas están aser para o mercado laboral.\nModificado o ( jueves, 23 de febrero de 2017 )


A dixitalización de publicacións da RAG complétase con 177 títulos editados dende 1906 | Real Academia Galega\nA dixitalización de publicacións da RAG complétase con 177 títulos editados dende 1906\nA Real Academia Galega acaba de completar a incorporación da práctica totalidade das obras que editou, dende a súa fundación en 1906, á sección de publicacións dixitais desta páxina web. As novas achegas son en total 177 títulos con preto de 37000 páxinas que abranguen dende o primeiro dicionario da RAG (1913-1928) ata discursos de ingreso na Academia e as distintas normas da lingua, entre outros traballos. O catálogo completo suma así uns 325 volumes dixitalizados que poden consultarse de balde dende calquera parte do mundo cun simple clic, de acordo co propósito da RAG de ofrecer á cidadanía todas as súas publicacións en aberto.\nUn momento dos labores de dixitalización levados a cabo na sede da Real Academia Galega. Fonte: RAG\nO Diccionario gallego-castellano que a RAG publicou en fascículos entre 1913 e 1928 é un dos exemplares que xa poden descargarse en academia.gal. O manual, elaborado polo historiador César Vaamonde Lores, segundo arquiveiro-bibliotecario da Academia, é unha contribución incompleta que remata na voz cativo, pero de indubidable interese histórico e lexicográfico. Alén de atender, coma os anteriores dicionarios galegos, a recolla de voces usadas, antigas ou modernas, este foi o primeiro que se preocupou tamén pola modernización do idioma. Inclúe así tanto formas usadas de xeito tradicional como neoloxismos da época e ofrece exemplos tomados de obras lexicográficas de Sarmiento ou do Padre Sobreira, así como versos de obras medievais e contemporáneas a modo de exemplos.\nAs edicións orixinais dos discursos de ingreso na RAG de figuras como Ramón Otero Pedrayo, Francisco Fernández del Riego, Xenaro Mariñas del Valle, Xosé Neira Vilas e Luz Pozo Garza constitúen outro bloque destacado de obras dixitalizadas que incorporan o recoñecemento óptico de caracteres. Tamén se completou desta volta a dixitalización de edicións especiais co gallo do Día das Letras Galegas ao coidado de membros da Academia, entre elas as dos títulos dedicados a Ramón Cabanillas (1976), de Carballo Calero; Francisca Herrera Garrido (1987) e Otero Pedrayo (1988) a cargo de Carlos Casares; Celso Emilio Ferreiro (1989) por Antonio Fraguas; Álvaro Cunqueiro (1991), por Xosé Filgueira Valverde; Rafael Dieste (1995), a cargo de Salvador García Bodaño; ou Xesús Ferro Couselo (1996), de Olga Gallego.\nEntre as monografías que se suman á lista de títulos ofrecidos para consulta dixital figuran ademais as normas históricas da lingua galega ditadas pola RAG dende os anos 70 do século pasado, a mais versión provisional do Vocabulario ortográfico da lingua galega (1990).\nA edición das cartas a Murguía conservadas na RAG ao coidado dos académicos Xosé Ramón Barreiro e Xosé Luís Axeitos (2003 e 2005); os dous volumes de Libros e autores galegos de Ricardo Carballo Calero (1979 e 1982) e o estudo e edición da Crónica troiana (1985) do tamén académico Ramón Lorenzo forman parte doutro grupo de títulos dixitalizados que foron editados no seu día pola RAG e a Fundación Barrié, entre os que tamén se atopan achegas externas como o Diccionario de Fole (1997) de Xosé Cora.\nTamén se incorporaron os sete primeiros número da publicación periódica Cadernos de Lingua, que estaba incompleta en versión dixital e que agora pode consultarse e descargarse na súa totalidade; e os folletos e catálogos do centenario da Academia e dos distintos congresos organizados pola RAG arredor da figura e da obra de Emilia Pardo Bazán, entre outros volumes.\nAs novas dixitalizacións foron realizadas con cargo ás subvencións da Axencia para a Modernización Tecnolóxica de Galicia para a dixitalización do patrimonio cultural galego e a súa preservación e difusión en Galiciana-Patrimonio Dixital de Galicia, onde tamén poderán consultarse. Alén de mellorar a accesibilidade ás obras, cumpren outro obxectivo fundamental: evitar a deterioración dos exemplares orixinais custodiados na biblioteca da RAG, xa que moitas consultas ata o momento física poderán resolverse de maneira exclusivamente virtual.


Edicións Laiovento - Carlos Méixome Quinteiro\nCarlos Méixome Quinteiro. Aínda que dezán de nacenza (O Carrio, Val, Lalín, 1954), sendo un cativo levárono para O Carballiño. O oficio profesoral, impartindo Xeografía e Historia, levouno a asentarse no Val de Miñor, no comezo dos noventa, ata a súa xubilación.\nEstudou Filosofía e Ciencias da Educación, en tempos de incerteza, formando parte dunha xeración algo esquecida: a de ERGA. Participou, dende novo, no activismo político e cultural nacionalista.\nColaborou co IGADI e e 1999 participou na fundación do Instituto de Estudos Miñoráns (IEM), do que foi director ata 2015. Ten publicado sobre cuestións de historia contemporánea e do nacionalismo e colaborado en medios de prensa e revistas culturais. Dende 2014 mantén o blog Pé do Galiñeiro.\nDende 2005 ten desenvolvido unha ampla actividade memorialista arredor da persecución franquista no Val de Miñor e desenvolvido unha serie de investigacións sobre a mesma na área sur da provincia de Pontevedra. Algunhas delas recolléronse en Catas na memoria. A persecución franquista no Val de Miñor, (Laiovento, 2021)\nblog Pé do Galiñeiro


Moscova afirma que os EUA "planeaban" investigar en Ucraína a "transmisións de patóxenos letais", algo que Washington nega con rotundidade é, á súa vez, pon o foco no Exército ruso: "Agora que Rusia fixo estas afirmacións falsas todos deberiamos estar atentos á posibilidade de que Rusia use armas químicas ou biolóxicas en Ucraína, ou que cree unha operación de falsa bandeira usándoas".\nphoto_camera Á esquerda, a portavoz da Casa Branca, Jen Psaki; á dereita, o portavoz do Ministerio de Defensa de Rusia, Ígor Konashénkov (Fotos: Zuma Press - Sputnik).\nO portavoz do Ministerio de Defensa de Rusia, Ígor Konashénkov, afirmou esta quinta feira que, segundo "documentos descubertos" polo Exército ruso, "os EUA planeaban en 2022 investigar en Ucraína patóxenos de aves, morcegos e reptís" para, posteriormente, "estudar a posibilidade de transmitir a peste porcina africana ou o ántrax a través deles".\n"O obxectivo destas e outras investigacións biolóxicas, financiadas polo Pentágono en Ucraína, foi a creación dun mecanismo de transmisión oculta de patóxenos letais", dixo Konashénkov, en declaracións recollidas pola axencia rusa Sputnik.\nRusia publica un suposto documento ucraíno sobre unha "ofensiva no Donbás" para marzo de 2022\nTamén Ígor Kirílov, xefe das Tropas de Defensa Radiolóxica, Química e Biolóxica das Forzas Armadas de Rusia, apuntou que "os datos estudados conteñen propostas para ampliar o programa biolóxico-militar dos EUA no territorio de Ucraína".\nOs EUA négano e temen que Rusia si utilice armas químicas\nPorén, os EUA desmenten con rotundidade estas acusacións. "É absurdo, é o tipo de operación de desinformación que vimos repetidamente por parte dos rusos ao longo destes anos en Ucraína e noutros países, que foi desacreditada, e tamén é un exemplo dos tipos de pretextos falsos dos que estivemos advertindo que os rusos inventarían", sinalou a portavoz da Casa Branca, Jen Psaki.\nNeste senso, subliñou que o Goberno estadounidense "cumpre de forma plena" coas súas obrigas no marco da Convención sobre Armas Químicas e a Convención sobre Armas Biolóxicas, polo que "non desenvolve nin posúe tales armas en ningunha parte".\nSen "avances significativos" após a reunión entre os ministros de Exteriores de Rusia e Ucraína\nDe feito, Psaki acusou Moscova de manter o seu programa de armas biolóxicas, "vulnerando o Dereito Internacional", e de "apoiar" o presidente sirio Bashar al Assad, quen, enfatizou a portavoz da Casa Branca, "utilizou repetidamente armas químicas".\n"Agora que Rusia fixo estas afirmacións falsas, e China aparentemente apoiou esta propaganda, todos deberiamos estar atentos á posibilidade de que Rusia use armas químicas ou biolóxicas en Ucraína, ou que cree unha operación de falsa bandeira usándoas. É un patrón claro", sentenciou Psaki.\nEsta cuarta feira, a subsecretaria de Estado para Asuntos Políticos dos EUA, Victoria J. Nuland, recoñeceu na última sesión do Senado a existencia de "instalacións de investigación biolóxica" situadas en solo ucraíno. Nuland respondeu así a unha pregunta formulada polo senador Marco Rubio, en relación á invasión rusa de Ucraína, sobre se Ucraína posúe armas químicas ou biolóxicas.\n"Estamos a traballar cos ucraínos para evitar que ese material de investigación caia en mans rusas, no caso de que o fagan", proseguiu Nuland.\nguerra EUA Rusia Ucraína


A CHAIRA, 15 ANOS: MURAS\n05 junio 2021 16:46 h.\nMuras Feira do Poldro e do Gando do Monte A Chaira 15 aniversario Selo Starlight Potencia eólica Carelle Grande\n2019 ▶ Acampada astronómica en familia no Viveiró. AEP\nO municipio recibiu o selo Starlight, un dos principais logros dos últimos anos, que lle permite ser un foco turístico astronómico\nEn 2006, Muras contaba cun total de 926 veciños censados, 15 anos despois, só ten 619. A idade media é de 57,52 anos, segundo os datos do Instituto Galego de Estatística (Ige). É, ademais, o segundo concello con menos habitantes da nosa particular Chaira, un título que ostenta Ribeira de Piquín con 513.\nO municipio, que limita cos concellos chairegos de Xermade, Vilalba e Abadín, cos mariñaos de Ourol e do Valadouro e coas Pontes, na provincia da Coruña, ten unha superficie de 163,82 quilómetros cadrados, repartida en oito parroquias: Ambosores, A Balsa, O Burgo, Irixoa, Muras, Silán, O Sixto e O Viveiró.\nO popular Issam Alnagm Azzam cedeu a alcaldía no 2015, despois de 24 anos, ao nacionalista Manuel Requeijo, que aínda mantén o bastón de mando con tres concelleiros, aliados nunha coalición co PSOE, representado por Mario Rouco. O PP, na oposición, suma tres edís. A súa voceira, María Eugenia Requeijo, recolleu a testemuña de seu pai, Danilo.\nMuras celebra as festas patronais no mes de xuño na honra de San Pedro e da Virxe do Cobre. A súa Feira do Poldro conta coa declaración de Festa de Interese Turístico de Galicia, e nos últimos anos sumou tamén as celebracións da Romaxe Artesá da Chaira e da Feira do Mel de Montaña.\nA capital do vento conseguiu ascender ata o ceo ao recibir o selo Starlight, un recoñecemento que sitúa Muras como destino turístico astronómico, un dos principais logros acadados ao longo destes 15 anos de Chaira.\nO distintivo chegou en 2020, logo dun arduo traballo desenvolvido dende o Concello, que apostou por aproveitar as súas potencialidades promovendo todo tipo de iniciativas que miraban a ese universo estrelado: cursos, obradoiros de astrofotografía, acampadas en familia ou excursións de escolares. Calquera escusa foi boa para amosar Muras ao mundo.\nUn municipio que se une ás Illas Cíes e ao concello ourensán da Veiga como únicos destinos en Galicia con este recoñecemento, que constata as bondades dun ceo limpo grazas á altura á que se atopa, á súa proximidade co mar e á baixa contaminación lumínica polo factor despoboamento e polo alumeado de baixa afectación que se instalou.\nPero nestes anos, Muras tamén foi foco de atención por outras cuestións de diversa índole. Unha delas, o terremoto político que supuxo a marcha de Issam Alnagm Azzam logo de 24 anos na alcaldía, así como polos problemas xudiciais derivados do seu proxecto estrela da aldea etnográfica de Carelle Grande —foi inaugurada en 2014 pero nunca chegou a funcionar—, un enclave no que o actual equipo de goberno está traballando para darlle diferentes usos.\nAdemais, este pequeno recuncho chairego tamén saltou ás páxinas deste suplemento e doutros xornais pola merecida declaración da súa Feira do Poldro e Gando do Monte, con varias décadas de historia, como Festa de Interese Turístico de Galicia, un recoñecemento que chegou no ano 2018.\nUn motivo máis para visitar este paraíso en plena serra do Xistral, no que tamén naceron nos últimos tempos outras citas de promoción como a Romaxe Artesá da Chaira, que vén de celebrar a súa quinta edición na área recreativa da Veiga, ou a Feira do Mel de Montaña, que se desenvolve no Viveiró dende o ano 2015.\nA todas estas novidades uniuse unha vez máis a forza dese vento que move os 381 muíños que están repartidos entre 20 parques no municipio, e que fan de Muras a capital eólica de Galicia.\nPara contrarrestar todas esas décadas nas que os veciños levan soportando o ruído e o impacto visual destes xigantes brancos, o Concello decidiu idear unha forma de distribuír os beneficios entre a poboación, para que a factura da luz voe co vento.\nAsí, dende o ano 2016 subvenciona con fondos das arcas municipais —destina ao redor de 70.000 euros ao ano— o pago deste produto de primeira necesidade, unhas axudas das que se que benefician ao redor de 175 familias, e que non só continúan, senón que crecen.\nDe feito, na última convocatoria, o goberno local incrementou a contía ata os 90.000 euros para, ademais de axudar ás economías domésticas, financiar a factura da luz para pemes e para autónomos, con axudas que chegan ata os 1.500 euros.\nIniciativas ás que se suman a mellora de insfraestruturas —como por exemplo a rehabilitación da Casa do Médico—, o proxecto da posta en marcha dun novo polígono industrial, a creación de novas rutas de sendeirismo ou sendas peonís ou a apertura de novos servizos como o Punto de Atención á Infancia para facer de Muras un recuncho mellor e máis atractivo na intensa e difícil loita contra o despoboamento.\nAntía Cal. A pedagoga Antía Cal, que o pasado mes de abril cumpriu 98 anos, dálle nome ao colexio de Muras dende 2015, unha sentida homenaxe na que tamén se lle outorgou o título de Filla Adoptiva do concello. A mestra gravou en 2016 a película documental ‘A palabra xusta’, un proxecto que lle permitiu volver á súa casa no Mesón e compartir tempo cos pequenos do centro educativo, que tamén aparecen na peza audiovisual.


‘Música de merda’, gustos de merda – Balea\n‘Música de merda’, gustos de merda\nBalea Cultural· 13 Marzo, 2019 ·0\n2018 (Edición española)\nBob Seger, Old Time Rock and Roll.\nNo idioma inglés hai unha expresión -unha de tantas importadas ás nosas terras- coñecida como guilty pleasure, ou “pracer culpábel”: en poucas palabras, refírese ó noso gusto por certos produtos culturais (música, películas, libros…) cuxa asociación en público daríanos vergoña admitir. A expresión actúa ademais coma unha xustificación, aducindo o carácter extraordinario das circunstancias polas cales gústanos determinadas merdas.\nPorque pracer culpábel indica (oh, sorpresa!) culpabilidade, desviación da norma, descoido. Gústache algo que non debería de ser do teu agrado, e iso hai que matizalo, xa que ti tes bo gusto, non si? Ti es unha cinéfila sobresaínte, coas filmografías de Buñuel e Korine analizadas, e se ves a saga de Resident Evil de cando en cando é porque unha ten as súas debilidades. Ou ti, rapaz amante dos Strokes e Velvet Undreground, que tes sentimentos contraditorios cando queimas tarima ó ritmo de Bad Bunny os sábados. Si, ti. Non te fagas o parvo, que isto tamén che interesa.\nQuen decide o que é bo? Que mecanismos (hai quen prefire chamalos prexuízos) conforman o canon do aceptábel? Baixo que criterios enviamos obras cara ás fauces de Moloch? Son cuestións que afondan nos recunchos da cultura contemporánea, dun mercado globalizado e alimentado con tendencias e contradicións de todo tipo. Pero tamén nos nosos hábitos coma consumidores e suxeitos activos dese mercado, da nosa participación no mesmo.\nO crítico musical Carl Wilson decidiu buscarlle resposta a esas preguntas, e o fixo dunha maneira que calquera persoa sensata aprobaría: mediante un estudo exhaustivo da música de Céline Dion. O autor adícalle unha porcentaxe bastante notábel do libro a falar de influenzas, precedentes, datos biográficos, carreira, fandom, leitmotivs, temáticas, reaccións da crítica, reaccións do público, polémicas e momentos destacábeis da diva québécois. Este recorrido serve pra reflexionar sobre o funcionamento da cultura de masas e a democratización do gusto, e pon un especial interese na conflitiva, sanguínea, endeble fronteira entre o “arte errado” e a “arte xenial”.\nJamas, de Dios Ke Te Crew, publica o seu primeiro libro\nO ensaio de Wilson é, a falta dun termo mellor, unha invitación a desembarazarnos do “snobismo” e dos nosos prexuízos cara certos produtos culturais, coma público. Coma críticos, proponse que gastemos menos enerxías na defensa das nosas preferencias, e centremos o discurso nas sensacións que provocan en nós unha canción, un libro, unha película ou o que sexa pertinente. E logo, que invitemos ós lectores a comparar impresións, creando no camiño un diálogo.\nUtópico de máis? Pode ser. Pero a idea está alí. Quizais non é demasiado tarde para cambiar as ideas, e abrir un pouco a mente: así estaremos un chisco máis preto de recoñecer definitiva e universalmente a Who killed Captain Alex? coma a mellor película da historia do cinema. Pero de momento baste con escoitar a Cèline.\n*O autor desta crítica recomenda ademais Rebelarse vende: o negocio da contracultura, de Andrew Potter e Joseph Heath (Taurus, 2004) para indagar sobre o concepto de cool e o funcionamento das modas, así coma as motivacións tras a procura do “alternativo”.\nO día que rematou a ‘Feira’\nMemorias e versos á intemperie: Xela e as páxinas que a celebran


Veciños da zona vella de Ourense acusan o Concello de filtrar datos persoais | Noticias de Galicia | CRTVG\nPublicado o 29/09/2021 14:26\nA Policía Local precintou este mércores un pub da zona vella de Ourense. É a segunda vez que o precintan, en menos dun mes, por actuar como café bar especial sen ter a licenza pertinente. Pero desta vez a cousa foi máis alá: a persoa que chamou para denunciar os ruídos acusa o Concello de filtrarlle os seus datos persoais á dona do establecemento, algo que ela nega rotundamente.\nO primeiro paso xa está en trámite: un requirimento de información á Policía Local. O denunciante pregúntase como a hostaleira denunciada soubo que fora el: "Cando está entrando no portal da súa casa, a hostaleira reclámao por presentarlle unha denuncia. Queremos saber por que ela ten esa información e coñece a identidade do denunciante, cando son datos protexidos".\nAo non ter licenza de café bar especial, o local foi precintado. É a segunda vez que o precintan en menos dun mes, a raíz das denuncias por ruídos, secundadas por máis veciños da zona. A dona do establecemento, que insiste en que levaba 27 anos funcionando sen problemas, nega filtración ningunha de datos persoais: "O meu fillo, que estaba de porteiro no local, viu como entraba a policía no portal de en fronte. Eu pregunteille a el, pero sen intimidación, razoando: fuches ti o que me denunciou? e dixo que si".\nDesde a asociación Cimborrio, que ampara o denunciante, din que chegarán ata o final: "Imos presentar a denuncia na Axencia de Protección de Datos para que comproben, como nós pensamos, se houbo unha violación da confidencialidade, obrigatoria para o Concello, a integridade e a protección desa información".\nUn xiro máis na relación de conflitividade entre veciños afectados polos ruídos e o vandalismo nocturno na zona vella da cidade e os hostaleiros que reabren tras meses de peche e restricións.


Crónica da mesa redonda Furia estratéxica para un tempo salvaxe?, no VIII Ciclo Escritores/as na Universidade | ::Axenda cultural AELG::\nCrónica da mesa redonda Furia estratéxica para un tempo salvaxe?, no VIII Ciclo Escritores/as na Universidade\n“Berta Dávila e Gonzalo Hermo son apenas dous mozos pero os seus nomes agroman con forza no novo panorama literario galego e fano, nada máis e nada menos, ca no eido da poesía, convencidos de que “a responsabilidade do poeta é histórica co seu tempo”. Baixo o título Furia estratéxica para un tempo salvaxe? participaron este xoves na segunda xornada do VIII Ciclo de Escritora/es na Universidade na Facultade de Filoloxía e Tradución.\nA visión de Hermo completouna a novelista e poeta Berta Dávila, gañadora dos certames Minerva de poesía (2005), Avelina Valladares (2007), Biblos de novela (2008), Johán Carballeira (2012) e Narrativa Breve de Repsol (2013), que afondou no papel do poeta, e sobre todo no do poeta en lingua galega, como un creador “valente e revolucionario”.\nUnha xeración “perdida para que? perdida para quen?”\nE como a cousa ía de poetas e de mozos, quen mellor para presentalos ca outro mozo poeta. Ben coñecido na Facultade de Filoloxía e Tradución, Xabier Xil Xardón, licenciado en Filoloxía Galega pola Universidade de Vigo e gañador de numerosos certames poéticos, entre outros o da propia Universidade, foi o encargado de introducir os relatorios. Na súa intervención falou de literatura, pero tamén de precariadade… “Como non facelo se son membro do que chaman a xeración perdida”, sinalou, “perdida para que? perdida para quen? Para incorporarse ao sistema económico, para incorporarse ao mercado de traballo…” salientou Xil Xardón, que remarcou como “inevitable” que a creación das novas xeracións estea marcada pola imposibilidade e as frustracións creadas por unhas expectativas de vida que se viron truncadas. “Non somos unha xeración perdida, sabemos quen somos e sabemos onde estamos. Queremos ser outra cousa e ademais queremos selo de xeito colectivo”, recalcou o poeta.”\nEsta entrada foi publicada en Actividades AELG, Asociación de Escritoras-es en Lingua Galega, Conferencias, Mesas redondas, Poesía e etiquetada Asociación de Escritoras e Escritores en Lingua Galega, Berta Dávila, Ciclo de Escritores/as na Universidade, Facultade de Filoloxía e Tradución da Universidade de Vigo, Gonzalo Hermo, Universidade de Vigo, Xabier Xil Xardón por asociacionescritoras-es. Marca a ligazón permanente.


Puigdemont ofrécese como número dous de Junqueras para as europeas | Noticias de Galicia | CRTVG\nPuigdemont ofrécese como número dous de Junqueras para as europeas\nPublicado o 13/11/2018 10:58\nO ex-presidente da Generalitat Carles Puigdemont ofreceuse hoxe para ser o número dous do presidente de ERC, Oriol Junqueras, nunha candidatura unitaria do soberanismo nas próximas eleccións europeas.\nEn declaracións a Catalunya Ràdio, Puigdemont recalcou que se fose posible configurar unha lista independentista conxunta "o liderado de Junqueras é indiscutible".\nPuigdemont sinalou que non quere ser candidato ás europeas, pero abriu por primeira vez a porta para concorrer aos comicios de maio: "A única maneira de que eu sexa candidato é ir de dous de Oriol Junqueras", afirmou. "Habemos de tentar facelo", insistiu Puigdemont, que non pechou a porta para integrar á ex-portavoz parlamentaria da CUP Anna Gabriel -que fuxiu a Suíza- como número tres desa hipotética lista unitaria: "Por que non?", preguntou.\nERC xa proclamou a Junqueras, en prisión preventiva no cárcere de Lledoners (Sant Joan de Vilatorrada, Barcelona), como cabeza de lista para as eleccións ao Parlamento Europeo, mentres que JxCat, o espazo político de Puigdemont, aínda debe decidir como concorre a estes comicios e que candidatos presenta.\nSegundo o ex-presidente catalán, con esta candidatura conxunta "dariamos unha potencia enorme ao discurso dos dereitos fundamentais". Esta unidade, ao seu xuízo, tamén debería cristalizar nunha lista conxunta do independentismo en Barcelona, onde "un dos primeiros obxectivos é tentar ser a lista máis votada", para ter máis opcións de conseguir a alcaldía.\nNo plano humano, enviou un "abrazo fraternal" e todo o seu "apoio e afecto persoal e político" a Junqueras, con quen ten "dificultades obvias" de comunicación, aínda que intercambian mensaxes a través de "intermediarios".\nSobre se a fundación da Crida Nacional per a República implicará engulir ao PDeCAT, asegurou que este novo partido "non vai contra ninguén, é complementario con todo o mundo", e busca "darlle á sociedade catalá un espazo, unha plataforma" cunha "estratexia compartida de máxima unidade para facer fronte a un adversario moi poderoso", porque "a unidade facer a forza".\nPuigdemont destacou que non ve "desunión" na sociedade catalá, senón unha "sólida unidade civil" que, ao seu xuízo, debería plasmarse nunha estratexia unitaria do soberanismo, aínda que xustificou as desavinzas que houbo entre JxCat e ERC en varios momentos da lexislatura dadas as "circunstancias excepcionais", con "liderados en prisión e no exilio".\nCrespo di que os pagos en B no PP galego estaban "instalados institucionalmente"


Vigo saíu á rúa para condenar o asasinato de Soledad polo seu marido | Noticias Vigo\nPublicado por Noticias Vigo o día 05/12/2020 na sección de Colectivos Feministas,Galicia,Protestas,Vigo\nAs escaleiras do museo de arte contemporánea MARCO de Vigo vai sendo habitual que sexa o escenario de condenas de asasinatos machistas, este venres volveuno a ser, a concentración organizada polo Feminismo Unitario de Vigo arrinco a pasadas as 20:30 h.\nSoledad é a última vítima da violencia machista e onte foi lembrada, que se suma aos numerosos actos que se desenvolveron na súa memoria e para condenar a violencia contra as mulleres. Veciña de Mañufe en Gondomar, o seu marido asasinouna de varias puñaladas o mércores.\nA concentración desenvolveuse con medidas de seguridade covid, distancia e máscaras, segundo figuraba na convocatoria. Feminismo Unitario Vigo, que lembrou que en 2020 xa van 81 mulleres asasinadas. O mesmo colectivo, que integra a varias asociacións, foi o que organizou a manifestación do 25- N contra a violencia machista.